ئالڤا مێردال

ئالڤا مێردال (بە زمانی سوێدی: Alva Myrdal؛ ٣١ی کانوونی دووەمی ١٩٠٢ - ١ی شوباتی ١٩٨٦) کەسایەتی سیاسیی، دیپلۆمات و کۆمەڵناسی سوێدی بوو. ئەو لە ساڵی ١٩٨٢، لەپاڵ کەسایەتی سیاسیی و دیپلۆماتی مەکسیکی ئەلفۆنسۆ گارسیا ڕۆبلیس بەیەکەوە بوونە ھەڵگری خەڵاتی نۆبێل لە ئاشتی. لە ساڵی ١٩٨٠، وەک یەکەم کەس خەڵاتی ئاشتیی ئەلبەرت ئەنیشتاینی پێدرا.

ئالڤا مێردال لەلایەن زانکۆکانی لیدز، ئێدنبرە، گۆتەنبێرگ، ھێلسیننکی، ئۆسلۆ، ئیست ئەنگیلا، تێمپڵ، براندیس و کۆمەڵێ زانکۆی دیکە بڕواننامەی دکتۆرا و خەڵاتی ڕێزلێنانی تایبەتی پێدراوە.

ئالڤا لە ١ی شوباتی ١٩٨٦، لە تەمەنی ٨٤ ساڵیدا کۆچی دواییی کرد.

 ژیانی خێزانی 
ئالڤا لە ساڵی ١٩٢٤ ھاوسەرگیری لەگەڵ ئابووریزانی سوێدی گونار میردال ئەنجامدا، ئەوان بەیەکەوە سێ منداڵیان بوو بەناوەکانی جان، سیسێلا ھەروەھا کاج فۆلستەر. لە ساڵی ١٩٥٩، بوونە خاوەنی یەکەم نەوەیان بەناوی ستیفان فۆلستەر. گونار لە ساڵی ١٩٨٧ کۆچی دواییی کرد.

 سەرچاوەکان 

پۆل:ژنە سیاسەتمەدارەکانی سەدەی ٢٠ەم
پۆل:وەرگرانی خەڵاتی ئاشتیی نۆبێل
پۆل:مردووانی ١٩٨٦
پۆل:لەدایکبووانی ١٩٠٢
پۆل:ژنە زانستخوازەکانی سەدەی ٢٠
پۆل:دەرچووانی زانکۆی ئەپسالا
پۆل:ژنانی براوەی خەڵاتی نۆبێل